सूरत/नई दिल्ली. बीजेपी की दो और जीत। इस साल छठी। गुजरात में सरकार बचा ली, तो हिमाचल में बना ली। लेकिन बीजेपी की इस जीत से ज्यादा कांग्रेस की हार चर्चा में रही। गुजरात में 22 साल बाद बीजेपी सौ के नीचे आ गई। 99 सीटें मिलीं। हालांकि बीजेपी को संतोष इस बात का रहा कि गुजरात में उनका वोट 2012 की तुलना में 1% बढ़ा है। हालांकि उन्हें 15 सीटें गंवानी पड़ी हैं। 1995 से अब तक बीजेपी और कांग्रेस के बीच वोटों का फासला सबसे कम हो गया है। महज 7.7% रह गया है। 2012 में यह करीब 9% था।